- Goddag og velkommen til sæson 2012 og 2013. Med de ord skød teaterchef Morten Kirkskov onsdag sin anden sæson som chef for Aalborg Teater i gang. Skuespillere, sceneteknikere og alle de andre ansatte mødtes for at markere afslutningen på sommerferien. - Det er dejligt at se alle de mennesker, som er glade, og som er klar til at gå i gang igen, siger Morten Kirkskov. Første forestilling i den nye sæson bliver Jeppe på Bjerget, som får premiere d. 6. september.

Opsummering:
Sommerferien er slut for skuespillerne på Aalborg Teater. Onsdag startede den nye sæson.